Ja, dis harde werk / Yes, it's hard work - Dis Ekke
Posted by HesterLeyNel on 2017-05-26 32 Comments
Ja-nee, alweer alle skakerings van groen oor die avonturier se doen en late – maar dankie dat jy dit met ons klomp werkslawe kom deel 😉
Ek was op pad winkel toe net nadat jou kommentaar ingekom het, dis dié dat ek nou eers antwoord. Grappies op ‘n stokkie, dit is nogal redelike harde werk wat ons meesal tot laataand of vroeg in die oggend doen. Net om die fotos te redigeer is urelange werk en dan kom die rugbreker – om al die modules en kodering in plek te kry. Druk ‘n verkeerde kode iewers in en dan soek jy ‘n dag en ‘n half vir ‘n fout. Hierdie projek was lekker net omdat dit ons die kans gegee het om te speel ook.
Wel Hester, dit is pragtig en fotografie is beslis ‘n kuns wat nie almal onder die knieg kan kry nie 💐
Veels geluk met jou nuwe webblad!
Sjoe Dit is ‘n mooi skulp
Dit is ja. Snaaks, hier kry ons nie eintlik die kleiner skulpe soos in ons vorige tuiste nie, maar ons het reeds drie van hierdie grotes opgetel.
Hoop dis nie net ‘n vloekskoot nie?
Nee, ons vriende van anderkant Port Shepstone het ook van hulle gekry hierdie week. Die skulpe is net skaarser hier. Ek wonder of hulle ook seisoene het wat hulle broei en doodgaan?
Jy moet dit dophou en verslag doen Ek is nuuskierig
O ek sal – ons het al die strande platgeloop van Sunwich Port tot by Umtentweni. Sunwich is so 5 kilos noord van ons en Tweni 6 kilos in die ander rigting. Lekker distansies om strandlangs te loop. Tot dusver het ons nog nie juis geoes soos in Elysium nie.
Klink al te lekker
Pragtige webwerf! Nou verlang ek eers see toe!
Dankie Frannie. Snaaks, soveel as wat ek dit hier geniet, verlang ek soms vreeslik terug na die oop vlaktes van Namakwaland. ‘n Mens is ‘n perverse wese.
Praat jy, Hester, praat jy…
Ek het gaan looer op daardie werf…lyk pragtig!Wat ‘n mooie skulp…nie die crocs nie😂
Ongelooflike pragtige foto’s en mens kan sien watter harde werk in daai webwerf ingesit is! Jy is inderdaad ‘n vrou van vele talente! 😃
Dankie. My dogter is die kreatiewe een wat die uitleg doen. Ek help bou, spoeg, plak en versorg die byskrifte.
Jullie wonen in een prachtige omgeving en dat je daar ook nog zulke mooie schelpen kunt vinden is helemaal geweldig.
Dit is ‘n lekker hobby ook. Ons maak hulle skoon en vryf dit op met babaolie, dan stal ons hulle uit in glasbottels. Dis die enigste ornamente in my huis 😛
Beslis iets om op trots te wees. Ek hou van die kaart met all die sirkeltjies en plekke. Baie goeie uiteensetting. Love it.
O dankie. Dit het begin in die tyd toe ons die vakansieoord se kantoor met hulle gedeel het (omdat ons nie internet by die huis gehad het nie). Veral die buitelandse gaste het baiekeer daar ingestap en gevra: “waar kan ons gaan eet / inkopies doen?” of “hoe kom ek uit by die natuurreservaat / ander strande?” Ons het die kaart eers ingebou by die webtuiste wat ons vir die vakansieoord gebou het, sodat hulle gaste die inligting maklik kan opspoor, en toe op hierdie een.
Werklik baie goed en tog eenvoudig om te gebruik.
What’s the old story? Dirty work, but someone’s got to do it!
Ja dis ek. My dogter gebruik (misbruik) haar familie links en regs in haar fotos.
Ek het so gedink… miskien vir ouboet (met die vuilbek) ook gesien? 😉
Beslis! Hy is tenminste eenkeer elke drie maande hier om te kom poseer vir die fotosessies.
Ons is lief om “beach-combing” te doen en het heelwat skulpe saam gebring, o.a. Tritons.
Die skulpe-oes is nie so goed hier laer af teen die kus waar ons nou woon nie 😛 maar ons het reeds soveel dat ons seker nie mag kla nie.